OpenLLM-France/wikimedia huggingface dataset:
# Yousuf Al-Thunayan

Youssef Al-Thyniyan, també escrit Yousuf Al-Thunayan (àrab: يوسف الثُنيان, Yūsuf aṯ-Ṯuniyān) (al-Riyad, 18 de novembre de 1963) és un futbolista retirat de l'Aràbia Saudita.
Disputà un total de 94 partits amb la selecció de futbol de l'Aràbia Saudita i marcà 26 gols. El seu únic mundial el disputà el 1998, quan ja tenia 34 anys. Pel que fa a clubs, jugà tota la seva vida a l'Al-Hilal.

## Enllaços externs

* national-football-teams
* FIFA.com Arxivat 2009-07-06 a Wayback Machine.
# Viana de Jadraque

Viana de Jadraque és un municipi de la província de Guadalajara, a la comunitat autònoma de Castella-La Manxa. Està situada entre Baides i Huérmeces del Cerro.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Vidua

Vidua és un gènere d'ocells de la família Viduidae.

## Taxonomia

Segons la Classificació del Congrés Ornitològic Internacional (versió 2.7, 2011) aquest gènere està format per 19 espècies:
* Vidua chalybeata - vídua del Senegal.
* Vidua purpurascens - vídua violàcia.
* Vidua raricola - vídua jambandu.
* Vidua larvaticola - vídua de Barka.
* Vidua funerea - vídua funesta.
* Vidua codringtoni - vídua de Codrington.
* Vidua wilsoni - vídua de Wilson.
* Vidua nigeriae - vídua de Nigèria.
* Vidua maryae - vídua del Jos.
* Vidua camerunensis - vídua del Camerun.
* Vidua macroura - vídua cua d'agulla.
* Vidua hypocherina - vídua metàl·lica.
* Vidua fischeri - vídua de Fischer.
* Vidua regia - vídua reial.
* Vidua paradisaea - vídua del paradís.
* Vidua orientalis - vídua del Sahel.
* Vidua interjecta - vídua cridanera.
* Vidua togoensis - vídua de Togo.
* Vidua obtusa - vídua cuaampla.
# Malý Lipník

Malý Lipník és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1600.
# Safirina

La safirina és un mineral de la classe dels inosilicats, i dins d'aquesta pertany a l'anomenat grup de la safirina. Va ser descoberta l'any 1819 a Qeqertarsuatsiaat a la regió de Kitaa, a Groenlàndia (Dinamarca), sent nomenada així pel seu color similar al safir.
Sinònims poc usats són zafirina o sapphirina.

## Característiques químiques

És un aluminosilicat de magnesi amb anions addicionals d'òxid d'alumini i magnesi. Químicament és un sexquiòxid d'alumini. Dins del grup de la safirina amb estructura de inosilicats, pertany al subgrup de l'aenigmatita.
A més dels elements de la seva fórmula, sol portar com a impuresa ferro.

## Formació i jaciments

Apareix en roques magmàtiques o metamòrfiques. En roques metamòrfiques d'alta temperatura o xenòlits amb abundància d'alumini i magnesi i baixa concentració de silici. Pot formar-se com mineral magmàtic primari en roques de poca sílice.
Sol trobar-se associat a altres minerals com: sil·limanita, cianita, cordierita, kornerupina, corindó, surinamita, flogopita, crisoberil, piroxè, espinel·la, granat, calcita o quars.

## Usos

De vegades, els rars exemplars de gran grandària i neteja, són usats en joieria tallats o poliments com a gemmes.
Els millors per a aquest fi són extrets a Sri Lanka, Madagascar i Groenlàndia.
La Safirina pot també ser sintetitzada artificialment amb propòsits experimentals mitjançant processos hidrotermals. És un mineral molt refractari que si s'aconsegueix sintetitzar podria ser usat a aquest efecte.

## Referències

* ↑ «Sapphirine» (en anglès). Mindat. [Consulta: 7 novembre 2015].
* ↑ Stromeyer, F. «Analyse einiger von dem Prof. von Giesecke in Grönland entdeckten Fossilien, 2. Saphirin von Fiskenaes oder Kikertarsoeitsiak» (en alemany). Annalen der Physik und Chemie, 63, 1819, pàg. 374.
* ↑ Base de datos de gemas.
* ↑ Christy, A.G. «Synthesis of beryllian sapphirine in the system MgO-BeO-Al₂O₃-SiO₂-H₂O and comparison with naturally occurring beryllian sapphirine and khmaralite. Part 1: experiments, TEM, and XRD» (en anglès). American Mineralogist, 87, 2002, pàg. 1104-1112.
* Zafirina, mindat.org.
* Zafirina, webmineral.com.
* Manual de zafirina, Mineral Data Publishing.
# Colònies de Rússia

Les colònies de Rússia foren tots aquells territoris que, tot i pertànyer a l'imperi Rus, estaven separats físicament de les seves fronteres o, fins i tot, de la massa continental eurasiàtica. Al llarg de la seva història Rússia fou una potència que s'expandí majoritàriament continentalment. No obstant això, a finals del segle xviii inicià una certa expansió ultramarina. Exceptuant el cas d'Alaska, la majoria foren de poca importància a causa de l'allunyament respecte a la metròpoli.

## Colònies russes d'ultramar
### Amèrica

* Alaska. Oficialment russa des del 1784, fou administrada per la Companyia Russo-Americana. Amb el temps el govern imperial es desentengué d'aquesta colònia i finalment el 1867 fou venuda als Estats Units.
* Fort Ross. Situat a la costa de Califòrnia, aquest fortí estigué en mans russes des del 1812 fins al 1848. La creació d'aquesta colònia estava relacionada, igual que Alaska, amb la caça de foques i altres animals per extreure'n matèries primeres.

### Àsia

* Lüshunkou. Aquesta ciutat xinesa (coneguda abans amb el nom de Port Arthur) estigué sota control rus en règim de concessió des del 1898 fins al final de la Guerra russo-japonesa (1904-1905).

### Àfrica

* Somàlia Russa. El 1889 una petita expedició russa va arribar a les costes de l'actual Djibouti. Els colons russos van establir contacte amb l'emperador abissini Joan IV, que veié la presència russa com una ajuda per al seu conflicte amb els italians. Finalment, la colònia no prosperà a causa del rebuig francès a l'establiment d'una altra potència en el seu territori d'influència.

### Oceania

* Kauai (Hawaii). El 1816, russos provinents d'Alaska van edificar tres fortins en aquesta illa, però a causa de l'oposició tant indígena com metropolitana, abandonaren el projecte de colonització l'any següent.

### Europa

* Illes Jòniques. Aquest arxipèlag grec fou un protectorat rus entre 1800 i 1807. La raó de la presència russa a la Mediterrània era deguda a la guerra que l'Imperi Rus mantenia amb la França Napoleónica.
* Cattaro. El 1806 una flota russa va ocupar aquesta ciutat montenegrina que formava part dels dominis francesos napoleónics. Els montenegrins veieren als russos com a aliats a causa de la seva fe ortodoxa comuna i els van rebre cordialment, però un any després, a conseqüència del Tractat de Tilsit, la ciutat va tornar a caure sota el domini francès.
# Caranx latus

Caranx latus és un peix teleosti de la família dels caràngids i de l'ordre dels perciformes.

## Morfologia

Pot arribar als 101 cm de llargària total i als 13,4 kg de pes.

## Distribució geogràfica

Es troba des de les costes de l'Atlàntic occidental (des de Nova Jersey -Estats Units-, Bermuda i el nord del Golf de Mèxic fins a São Paulo -Brasil-) i de l'Atlàntic oriental.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Yousuf Karsh

Yousuf Karsh (Mardin, 1908 - Boston, 2002) va ser un fotògraf canadenc d'origen armeni, és un dels retratistes més valorats del segle xx.
Va néixer a Mardin en temps otomans. A l'edat de 14 anys, Karsh i la seva família van fugir del país arran les massacres contra els armenis als anys 20, marxant a Síria. Dos anys després, el fotògraf es trasllada a Sherbrooke, a la província de Quebec, Canada i visqué amb el seu tiet, el també fotògraf George Nakash. Aquest és el que va decidir, enviar-lo com aprenent a Boston (Estats Units), a l'estudi del retratista John Garo
Després de quatre anys, va tornar al Canadà i va obrir el seu propi estudi a Ottawa, prop de la seu del govern canadenc. Va ser on va conèixer ell llavors primer ministre del país, Mackenzie King. Aquella relació va facilitar que pogués fer retrats a mandataris i personatges públics de l'època. Però el moment més important va ser la visita l'any 1941 de Winston Churchill. El retrat que li va fer al primer ministre britànic, va donar a Karsh el reconeixement internacional i convertint-se en una de les icones fotogràfiques del segle xx. La carrera del fotògraf ha fet que per la seva càmera, hi passin diverses de les persones més importants de l'art, la política i la ciència del segle xx. Yousuf Karsh mort el 2002 a Boston a l'edat de 93 anys.

## Referències

* ↑ «Mor el prestigiós fotògraf canadenc Yousuf Karsh». [Consulta: 5 octubre 2016].

## Enllaços externs

* Yousuf Karsh - Lloc web oficial
# Dawud Khan Kararani

Dawud Khan Kararani fou el fill més jove del governador de Bengala Sulayman Kararani, en temps de l'afganès Shir Shah. Sulayman es va fer independent; la capital llavors era Gaur que vers la meitat del segle xv havia substituït a Firuzabad (Pandua), però Sulayman la va traslladar més cap al sud-oest, a Tanda (1565).
El nobles afganesos van enderrocar a Bayazid Kararani (fill de Sulayman) i van portar al tron a Dawud (David) el 1572. El 1573 va dirigir una expedició contra ell rei de Tripura, Udaya Manikya, a Chittagong. El 1574 es va enfrontar a l'emperador mogol Akbar el Gran i va atacar Ghazipur, una posició avançada mogol (1574). Munim Khan fou enviat contra Dawud, i el va derrotar ocupant la capital dels Kararani, Tanda. Dawud va fugir cap a Orissa (Urisa) i va reunir un nou exèrcit amb el que va contraatacar lliurant la decisiva batalla de Tukaroi (Mughalmari); encara que no fou derrotat l'arribada de reforços mogols el van induir a demanar la pau i pagar tribut, podent llavors conservar la província d'Orissa. Munim Khan fou nomenat virrei de Bengala i va establir la seva capital a Gaur (1575), però les pluges van causar una epidèmia de la qual va morir el mateix virrei. La capital fou portada altre cop a Tanda.
Mort Munim Khan (1575) i aprofitant la confusió Dawud va envair Bengala que va reconquerir; la flota mogul a Sornagaon va haver d'abandonar la zona. Els mogols van passar a l'ofensiva sota la direcció de Khan Djahan i de Todar Mall (1576) i van derrotar a Dawud a Rajmahal; el sobirà fou fet presoner i executat. Bengala va tornar definitivament als mogols, amb capital a Tanda (fins al 1595 que va passar a Rajmahal).

## Referències

* Abu l-Fadl Allami, Akbarnama (traduïda per Beveridge)
# Vilapinta

Vilapinta (en francès Villepinte) és un municipi del departament de l'Aude a la regió francesa d'Occitània.
# Malčice

Malčice és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1213.
# Safiya Wazir

Safiya Wazir (Baghlan, Afganistan, 1991) és una refugiada afganesa i membre de la Cambra de Representants de l'estat de Nou Hampshire des de 2018. Va ser la primera persona refugiada que obtindria un escó en aquesta cambra.
Quan només tenia 6 anys, va emigrar de la seva l'Afganistan natal fugint dels talibans. Va estar vivint a l'Uzbekistan durant 10 anys amb la seva família. L'any 2007 arribaria a Concord, a l'estat de Nou Hampshire. Obtindria la nacionalitat estatunidenca l'any 2013, als 22 anys.
Safiya es va presentar en les eleccions legislatives dels Estats Units de 2018 com a representant del districte 17 en la Cambra de Representants de l'estat de Nou Hampshire pel Partit Demòcrata, amb només 27 anys. En les primàries del seu partit, al setembre de 2018, va superar Dick Patten, de 66 anys, que havia ja ocupat el càrrec. En les eleccions va superar el republicà Dennis Soucy. La sorpresa de la seva elecció es va donar en tractar-se d'una de les circumscripcions electorals amb més població blanca (un 94%) i d'una població més envellida.
L'any 2018 va ser afegida en la llista 100 Women BBC, que aplega les 100 dones més influents de l'any.

## Referències

* ↑ «An Afghan refugee who fled the Taliban was voted into New Hampshire’s House of Representatives» (en anglès). Business Insider. Kelly McLaughlin, 07-11-2018. Arxivat de l'original el 14 de gener 2019. [Consulta: 14 gener 2019].
* ↑ «Safiya Wazir: the former refugee vying for a New Hampshire state house seat» (en anglès). The Guardian. Josh Wood, 02-10-2018. [Consulta: 14 gener 2019].
* ↑ «Safiya Wazir Was a Refugee, Now She’s a State House Candidate» (en anglès). Rolling Stone. Linnea Emison, 01-11-2018. [Consulta: 14 gener 2019].
* ↑ «BBC 100 Women 2018: Who is on the list?» (en anglès). BBC, 19-11-2018. [Consulta: 13 gener 2019].
# Colin Telfer

Colin McLeod Telfer (Hawick, 26 de febrer de 1947) fou un jugador i entrenador de rugbi escocès. Jugava a la posició de mig d'obertura.
Entre el 1968 i el 1976, fou convocat en 70 ocasions per jugar amb la selecció escocesa. El seu club era el Hawick RFC.

## Referències

* 1 2 3 player profile at scrum.com. Retrieved 15 February 2010
* ↑ Jones, p43,4

## Bibliografia

* Complete Book of Rugby. Seven Oaks Ltd, 1997. ISBN 1-86200-013-1.
* Bath, Richard ed (2007). The Scotland Rugby Miscellany. Vision Sports Publishing Ltd. ISBN 1-905326-24-6.
* Jones, J.R. (1976). Encyclopedia of Rugby Union Football. Robert Hale, London, ISBN 0-7091-5394-5.
| Precedit per: Jim Telfer | Entrenador de la Selecció de rugbi d'Escòcia 1984 | Succeït per: Derrick Grant |
# Cas final

* Casos gramaticals
* Llista de casos gramaticals
* Cas abessiu
* Cas ablatiu
* Cas absolutiu
* Cas adessiu
* Cas adverbial
* Cas al·latiu
* Cas benefactiu
* Cas causal
* Cas causal final
* Cas comitatiu
* Cas datiu
* Cas dedatiu
* Cas delatiu
* Cas disjuntiu
* Cas distributiu
* Cas distributiu temporal
* Cas elatiu
* Cas essiu
* Cas essiu formal
* Cas essiu modal
* Cas exessiu
* Cas final
* Cas formal
* Cas genitiu
* Cas il·latiu
* Cas inessiu
* Cas instructiu
* Cas instrumental
* Cas latiu
* Cas locatiu
* Cas modal
* Cas multiplicatiu
* Cas objectiu
* Cas oblic
* Cas partitiu
* Cas possessiu
* Cas postposicional
* Cas preposicional
* Cas prolatiu
* Cas prosecutiu
* Cas separatiu
* Cas sociatiu
* Cas sublatiu
* Cas superessiu
* Cas temporal
* Cas terminatiu
* Cas translatiu
* Cas vial
* Cas vocatiu
* Arranjament morfosintàctic
* Cas absolutiu
* Cas acusatiu
* Cas ergatiu
* Cas instrumental
* Cas instrumental comitatiu
* Cas intransitiu
* Cas nominatiu
* Declinació
* Declinació alemanya
* Declinació basca
* Declinació eslovaca
* Declinació eslovena
* Declinació irlandesa
* Declinació islandesa
* Declinació llatina
* Declinació polonesa
* Declinació russa
* Declinació sèrbia
* Declinació txeca
El cas final és un cas gramatical emprat per a marcar una causa final (ex. "per una casa"). Les llengües semítiques abans tenien aquest cas, però totes el van perdre.

## Referències

* ↑ Egon K. Keck, Frede Løkkegaard, Svend Søndergaard, Ellen Wulff, Living Waters: Scandinavian orientalistic studies presented to Frede Løkkegaard on his seventy, Pàgina 160, Cerca a google book, 1990
* ↑ Karin C Ryding, A Reference Grammar of Modern Standard Arabic, Pàgina 166, Cerca a google book, 2005
# Zeev Jabotinski

Zéiev o Zeev / Vladimir Jabotinsky (hebreu: זאב ז'בוטינסקי, transcrit: Zéiev Jabotynski; ucraïnès: Володи́мир (Зеєв) Євге́нович Жаботи́нський, Volodýmyr (Zéiev) Ievhènovytx Jabotynskyi; rus: Влади́мир Евге́ньевич Жаботи́нский, Vladímir Ievguéniovitx Jabotinskii; nom de naixement (en rus): Вольф Евнович Жаботинский, Volf Ievnovitx Jabotinskii) (Odessa, Ucraïna, Imperi Rus, 18 d'octubre de 1880 - Nova York, EUA, 4 d'agost de 1940) era un líder de l'ala dreta del moviment sionista i el fundador de la Legió jueva durant la Primera Guerra Mundial. Fou també autor, publicista (principalment en rus, però també en hebreu), orador i soldat. Crea el 1925 el Partit Revisionista, el principal partit de la dreta nacionalista sionista, actiu al territori de Palestina. També va fundar l'Organització per l'autodefensa dels jueus a Odessa.

## Dia de Zeev Jabotinski

El Dia Commemoratiu de Zeev Jabotinski és una data en què es commemora l'aniversari de la mort del líder sionista Zeev Vladimir Jabotinsky. Aquest dia està determinat per una llei aprovada per la Kenésset el 2005. El propòsit d'aquesta llei és educar les futures generacions amb la visió, el llegat, i l'obra d'en Vladimir Jabotinsky, tot recordant la seva memòria, la seva aportació a la formació de l'Estat d'Israel, i de les seves institucions, fent tot això d'acord amb els objectius i el caràcter del moviment sionista. Està establert per la llei, que el dia 29 del mes de Tammuz, tindrà lloc un servei commemoratiu en el Mont Herzl, a Jerusalem. En els campaments militars de les FDI, es dedicarà un temps a estudiar el treball i l'obra del líder sionista.
El parlament israelià convocarà en aquesta data una sessió extraordinària, i tindrà lloc un debat. També està establert per la llei, que durant el dia 12 del mes de Tevet, a les escoles d'arreu del país, es duran a terme activitats d'aprenentatge, relacionades amb l'obra i amb la visió sionista del personatge històric Vladimir Jabotinsky.

## Referències

* ↑ www.knesset.gov.il
# Vandijkophrynus amatolicus

Vandijkophrynus amatolicus és una espècie d'amfibi que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L. & Harrison, J. 2004. Vandijkophrynus amatolicus Arxivat 2008-04-07 a Wayback Machine.. Llista Vermella d'Espècies Amenaçades de la UICN 2006. Consulta: 14 abril 2008.
# Dawson City

Dawson City és una ciutat del Yukon, Canadà. Els seus habitants la coneixen simplement com "Dawson". Es troba a 320 m d'altitud. La mineria d'or i el turisme són les activitats econòmiques principals.
L'any 2006 tenia 1.327 habitants. La zona rep 60.000 turistes cada any.

## Història

Va ser fundada per Joseph Francis Ladue el gener de 1897 rebent el nom en honor del geòleg canadenc George M. Dawson, qui va explorar i cartografiar la zona el 1887. Va ser la capital del territori del Yukon fins que el 1952 la seu es traslladà a Whitehorse.
Abans de la seva fundació a la zona de Dawson hi vivien els amerindis Hän de la Primera Nació Tr’ondëk Hwëch’in el seu principal campament de pesca era Tr'ochëk a la confluència dels rius Klondike i Yukon. També hi caçaven ant.
La febre d'or de Klondike començà el 1896 i tingué com a conseqüència el pas del campament de pesca amerindi a una ciutat nova de 40.000 habitants el 1898. El 1899, la febre d'or es va acabar i la ciutat davallà fins a 8.000 habitants i després fins a 5.000. Després de la segona Guerra Mundial Dawson arribà a tenir només uns 600 habitants però després va tornar a pujar per l'increment del preu de l'or i el turisme.

### Clima

Té un clima subàrtic. El mes més càlid és juliol amb +15,6 °C i el més fred és gener amb -26,7 °C. L'amplitud tèrmica és molt alta: des de +34,7 °C (31 de maig de 1983) a -55,8 °C (11 de febrer de 1979). La precipitació anual és escassa de 324 litres.

## Referències

* ↑ «Canadian Climate Normals 1971-2000». Arxivat de l'original el 2009-09-21. [Consulta: 10 desembre 2010].

## Enllaços externs

* Dawson City - Lloc web oficial
# Universitat Estatal d'Ohio

La Universitat Estatal d'Ohio (en anglès The Ohio State University, OSU) és una universitat pública situada a Columbus, Ohio, EUA i fundada en 1870.

## Vegeu també

* José Oubrerie

## Referències

* ↑ Foster, Emily. The Ohio State University District: A Neighborhood History (en anglès). The History Press, 2014, p. 10. ISBN 1626194920.
* ↑ «Ohio State University -- Columbus».
# Malženice

Malženice és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1113.
# Carle M. Pieters

Carle McGetchin Pieters (nascuda el 1943) és una notable científica planetària estatunidenca. La Dra. Pieters ha publicat més de 150 articles d'investigació en revistes especialitzades i ha estat coautora del llibre Remote Geochemical Analyses: Elemental and Mineralogical Composition juntament amb Peter Englert. Els seus esforços generals d'investigació inclouen l'exploració planetària i l'evolució de les superfícies planetàries amb èmfasi en les anàlisis de composició remotes.

## Carrera

Pieters va obtenir el seu B.A. de l'Antioch College el 1966 en educació matemàtica. Després d'ensenyar matemàtiques a l'escola secundària durant un any a Massachusetts, va passar dos anys ensenyant ciències com a Voluntària del Cos de Pau a Malàisia. Quan va tornar als Estats Units, va rebre la seva B.S. (1971), M.S. (1972) i Ph.D. (1977) del Massachusetts Institute of Technology en ciència planetària. La Dra. Pieters va passar tres anys al Centre Espacial Johnson de la NASA abans de convertir-se en professora a la Universitat de Brown el 1980 i s'ha mantingut allí des de llavors. Ella és investigadora principal del Moon Mineralogy Mapper, un espectròmetre d'imatges (0.4-3.0 μm) dissenyat per caracteritzar i mapejar la mineralogia de la Lluna a alta resolució, un instrument que va ser enviat a la Lluna a la nau espacial Chandrayaan-1. També és coinvestigadora de la missió Dawn de la NASA als asteroides Vesta i Ceres. A més, és membre de la Subcomissió de Protecció Planetària del Consell Assessor de la NASA i membre de l'American Association for the Advancement of Science i l'American Geophysical Union.

## Premis i honors

* L'asteroide 3713 Pieters
* Guardonat amb el Premi GK Gilbert el 2010, el més alt premi atorgat per la Divisó de la Geological Society of America de Ciències Planetàries
* Atorgat #el 2010 GK Gilbert Premi, el premi més alt donat per la Societat Geològica de la divisió d'Amèrica per Ciències Planetàries
* Guardonat amb el Premi Kuiper del 2004, el més distingit premi atorgat per la Divisió de l'American Astronomical Society de Ciències Planetàries
* Membre electe de l'American Association for the Advancement of Science el 2007
* Membre electe de l'American Geophysical Union el 2011.

## Referències

* ↑ «Geology Dept Faculty: Carle Pieters». Brown University. Arxivat de l'original el 23 d’abril 2011. [Consulta: 13 abril 2011].
* ↑ «NAC Science Committee Member Biographies». NASA. Arxivat de l'original el 2017-05-16. [Consulta: 5 febrer 2018].
* ↑ «2010 GK Gilbert Award». Geological Society of America. Arxivat de l'original el 24 de novembre 2010. [Consulta: 13 abril 2011].
* ↑ «2004 DPS prize recipients». [Consulta: 13 abril 2011].
* ↑ «AAAS Members Elected as Fellows 2007». Arxivat de l'original el 6 d'agost 2011. [Consulta: 13 abril 2011].
# Zeewolde

Zeewolde és un municipi de la província de Flevoland, al centre dels Països Baixos. L'1 de gener del 2009 tenia 20.901 habitants repartits sobre una superfície de 268,86 km² (dels quals 20,32 km² corresponen a aigua). Limita al nord amb Lelystad i Dronten, a l'oest amb Almere, a l'est amb Harderwijk, al sud-oest amb Eemnes (U) i Blaricum (NH), al sud amb Nijkerk i Bunschoten (U) i al sud-est amb Ermelo i Putten.

## Administració

El consistori actual, després de les eleccions municipals de 2007, és dirigit per Gerrit Jan Gorter. El consistori consta de 17 membres, compost per:
* Partit Popular per la Llibertat i la Democràcia, (VVD) 4 escons
* Leefbaar Zeewolde, 4 escons
* PvdA/GroenLinks 3 escons
* Crida Demòcrata Cristiana, (CDA) 3 escons
* ChristenUnie, 3 escons

## Enllaços externs

* www.zeewolde.nl
# Vandijkophrynus

Vandijkophrynus és un gènere dels bufònids que es troba a Sud-àfrica.

## Taxonomia

Conté 5 espècies:
* Vandijkophrynus amatolicus (Hewitt, 1925)
* Vandijkophrynus angusticeps (Smith, 1848)
* Vandijkophrynus gariepensis (Smith, 1848)
* Vandijkophrynus inyangae (Poynton, 1963)
* Vandijkophrynus robinsoni (Branch & Braacke, 1996)

## Referències

* 1 2 «Vandijkophrynus» (en anglès). [Consulta: 1r març 2017].